La lluentor de les llàgrimes\nEl Lliure de Montjuïc programa dues funcions de 'Gardenia', èxit a Avinyó 2010\nJUAN CARLOS OLIVARES Actualitzada el 11/04/2011 00:00\n260x366 Alain Platel i Franck Van Laecke dirigeixen veterans intèrprets amateurs, gairebé tots antigues figures del transformisme . / LUK MONSAERT Alain Platel i Franck Van Laecke dirigeixen veterans intèrprets amateurs, gairebé tots antigues figures del transformisme . / LUK MONSAERT\nBenvinguts a l'última nit del Gardenia, local de transformistes i transsexuals. Benvinguts al cabaret de la tristesa. Brillantor de lluentons: llàgrimes que assetgen la muralla del maquillatge. Si això fos La cage aux folles ( Casa de boges ) seria una simple comèdia. Però al Gardenia el riure és una màscara convidada. Un element obligat per mantenir a ratlla els depredadors. Una teia encesa a la nit.\nEl muntatge dirigit per Alain Platel i Franck Van Laecke -a petició de l'artista multidisciplinària Vanessa Van Durme- és una elegia sobre la lluita sense presoners entre la realitat i la il·lusió. Una batalla en la qual participa tota la humanitat. Però els transsexuals, transvestits, transformistes i drags , són dels pocs que en aquest immens exèrcit dels elegits surten de les trinxeres per esdevenir el fulgurant blanc de la paradoxa entre el ser i el voler.\nEn el fons del desig hi ha poca diferència entre el que s'imagina com un aventurer decimonònic que descobreix per terra, mar i aire llunyanes civilitzacions, el que voldria viure com en una novel·la de Jules Verne, i l'home o la dona que se sent amb la identitat sexual equivocada. Els primers es conformen amb enganyar-se gràcies a vol low cost camí a un destí catalogat o desgastant l'empremta digital sobre antics mapes. Els segons poden ballar en la intimitat -com el personatge del desaparegut Alfred Lucchetti a Barcelona, mapa d'ombres- , o fer el pas d'Alícia a través del mirall i existir davant del públic en una altra realitat hiperbòlica, ultrasexual. El viatge que va del petit drama a la gran tragèdia. Histriònica reescriptura d'una vida "més gran que la vida", com la dels seus ídols, com Zarah, Marlene, Judy i Liza. Sortir del vestit funcionarial per vestir d'immortalitat durant unes hores, dies o anys.\nEl temps -aquest marcapassos que Steve Prengels i Sam Serruya fan bategar a l'escenari- és el principal enemic de l'altre jo. La mortalitat és cruel amb la ficció. Cada vegada necessita més postissos per mantenir el sortilegi d'una projecció ideal. Però la decadència -cruelment entranyable en el documental Yo soy así (Sonia Herman Dolz, 2000) sobre el tancament de la Bodega Bohemia- és a Gardenia una revelació, un missatge universal que intueix i explota la fosca i callada complicitat de la sala.\nTot l'espectacle està marcat per una vibrant serenitat. Una emocionant acceptació de les paradoxes. Més que rendició, una sinceritat que desarma. Acariciar dramàticament les cicatrius. Set personatges de tornada de gairebé tot que no tenen inconvenient a assumir sobre el cos l'evidència que qualsevol gest és un clixé. Gran part de l'espectacle és una desfilada d'actituds que congelen la identitat sexual en un repertori de postures de seducció publicitària. En aquest cas, la companyia és més feliç amb certa selecció d'impostures. Cadascú tria la mentida que el fa immortal per un etern instant. Teló.


Marlaska ordena controls a totes les policies en aplicació de l'estat d'alarma\nMarlaska ordena controls a totes les policies en aplicació de l’estat d’alarma\nEl ministeri de l'Interior espanyol ja pot dirgir els els Mossos d'Esquadra l'Ertzaintza\n15.03.2020 - 12:30\nActualització: 15.03.2020 - 13:30\nEl ministeri de l’Interior espanyol ja començat a fer ús de la recentralització de tots els cossos polícíacs, inclosos els Mossos d’Esquadra l’Ertzaintza, que en aplicació decret d’estat d’alarma pel coronavirus 2019 passen a obeir directament les ordres de Madrid. Fernando Grande-Marlaska ha emès una ordre que estableix que la policia ha de fer ‘dispositius de seguretat, fixos i mòbils’, a les vies i espais públics i a la xarxa de transport per ‘assegurar el compliment de les mesures limitatives de la llibertat ambulatòria’. A més, l’ordre avisa que els ciutadans que incompleixin o es resisteixin a ordres de l’autoritat podran ser sancionats.\nSegons informa el Ministeri de l’Interior a través d’un comunicat, aquests dispositius de seguretat es faran particularment ‘en aquells llocs o franges horàries que específicament es puguin veure afectats per les restriccions que s’acorden’.\nL’ordre recull que caldrà tenir en compte la necessitat de garantir que els ciutadans ‘puguin accedir al seu lloc de treball i als serveis bàsics en cas necessari’, així com ‘permetre la mobilitat del personal d’entitats dedicades a la prestació de serveis essencials o al proveïment i distribució de béns i serveis de primera necessitat’.\nLa resolució aprovada pel Ministeri de l’Interior mantindrà la seva vigència mentre la tingui el decret d’estat d’alarma i té com a destinataris tots els cossos policials, i també el personal de les empreses de seguretat privada. Tots ells queden sota les ordres de Grande-Marlaska per a ‘la protecció de persones, béns i llocs’, i amb l’objectiu de garantir una ‘acció concertada’. En la resolució s’imparteixen ‘criteris comuns d’actuació’ per tal que treballin de forma ‘coordinada sota el comandament del ministre de l’Interior’.\nAixí, la resolució afirma que ‘la ciutadania té el deure cívic de col·laborar i no obstaculitzar la tasca dels agents de l’autoritat en l’exercici de les seves funcions’ i adverteix que ‘l’incompliment o la resistència a les ordres de l’autoritat competent serà sancionat segons el que disposen les lleis’.\nEl Ministeri remarca que en tots els dispositius de seguretat ‘es potenciarà la col·laboració i coordinació entre cossos policials amb competència en cada àmbit territorial’, així com la col·laboració del personal de seguretat privada que presti servei a les instal·lacions i serveis afectats.\nEl Ministeri de l’Interior constituirà un Centre de Coordinació Operativa per assegurar una ‘transmissió permanent i contínua d’informació’ amb les forces de seguretat per a la difusió d’ordres i directrius d’actuació i per a la recepció i seguiment de novetats.\nL’ordre també posa a disposició de les autoritats i dels professionals sanitaris els cossos policials per ‘auxiliar institucions i professionals’ en les situacions que sigui necessari per poder prestar assistència mèdica urgent. De fet, es reforçaran les mesures policials de seguretat per garantir el funcionament dels centres sanitaris, i també a establiments que elaboren, emmagatzemen i distribueixen productes farmacèutics i sanitaris. A més, quan calgui també es donarà suport als desplaçaments de serveis sanitaris o d’emergències.\nFinalment, l’ordre també preveu un apartat per a la protecció de la salut dels agents i garanteix que ‘s’observaran en tot cas les recomanacions i instruccions impartides per les autoritats sanitàries’ per a la prevenció del coronavirus.


La CUP podria dividir el vot dels seus diputats en la declaració de sobirania - VilaWeb\nDimarts 22.01.2013 08:22\nLa CUP podria dividir el vot dels seus diputats en la declaració de sobirania\nPotser emetran dos vots afirmatius i una abstenció, o a l'inrevés\nQuan falten poques hores per al ple del parlament que votarà la delcaració de sobirania, que de moment han acordat CiU, ERC i ICV, la CUP no ha decidit què hi votarà, pendent de veure els gests i l'actitud de les altres formacions mentre s'hi puguin presentar esmenes i negociar-les. Ara, segons fonts consultades per VilaWeb, la CUP es planteja la possibilitat d'un vot favorable a la declaració però que alhora sigui crític; aquesta fórmula passaria per dividir el vot dels seus tres diputats, de tal manera que dos d'ells hi votin a favor i un s'absingui, o viceversa.\nAquesta fórmula de vot té un precedent. El desembre del 2004 Batasuna va dividir el seu vot en la votació al parlament basc del pla Ibarretxe de reforma de l'estatut basc: tres hi van votar a favor i tres, contra. En aquell cas, el vot dels tres diputats de Batasuna va ser decisiu per a aprovar el text.\nSigui com sigui, la CUP decidirà finalment aquest vespre el sentit del vot es debat entre l'abstenció i el 'sí crític'.\nEls representants de la candidatura diuen que si encara no han decidit el suport a la declaració de CiU i ERC és perquè no s'hi ha inclòs cap dels quatre punts de la seva proposta, és a dir, que el parlament assumeixi la desobediència institucional per fer respectar el dret de decidir del poble català; que la resolució tingui en compte els Països Catalans; que es reconegui la mobilització popular com a garantia del procés i que no es condicioni la independència a l'acceptació de tractats internacionals signats per l'estat espanyol.\nEl diputat Quim Arrufat, en sortint de la reunió d'ahir, va explicar que el concepte de Països Catalans no apareix en la declaració, sinó que hi ha un 'redactat eufemístic' al preàmbul. També va criticar que s'hi mantingués l'adscripció de Catalunya a la Unió Europa i per tant –digué– als mercats internacionals.\nSi el redactat de la resolució final, un cop incorporades les esmenes, satisfà d'alguna manera les peticions de la CUP, els tres diputats poden votar-hi favorablement. Serà, diuen, un 'sí crític', perquè la declaració final no recollirà en cap cas el model de sobirania que defensen.


La I Enduro MTB Morella Singletracks serà el primer campionat d’enduro de la Comunitat Valenciana | DiaDia\nInici Esports Ciclisme La I Enduro MTB Morella Singletracks serà el primer campionat d’enduro de...\nLa I Enduro MTB Morella Singletracks serà el primer campionat d’enduro de la Comunitat Valenciana\nLa I Enduro MTB Morella singletracks es convertirà en la primera prova d’aquesta modalitat que es dispute en sòl valencià amb el reconeixement de la Federació de Ciclisme de la Comunitat Valenciana. Després de les reunions mantingudes a València i de la modificació d’algun tram del circuit per adaptar-lo al reglament de l’Open d’Espanya Enduro 2014, s’ha aconseguit l’objectiu de ser pioners en aquesta disciplina.\nAquesta prova tindrà lloc els dies 4 i 5 d’octubre i ja està despertant una gran expectació. La I Enduro MTB Morella Singletracks combinarà l’esport amb el patrimoni de la ciutat, com ara el descens que es realitzarà des del més alt del castell, i els seus paisatges tan idonis per a la pràctica de l’enduro. Prova d’això són alguns dels espectaculars tràilers que s’estan llançant a les xarxes socials i que estan tenint milers de reproduccions.\nEl regidor d’esports de l’Ajuntament de Morella, Amadeu Bordàs, destacava que “estem organitzant una prova molt important i ser la primera competició que es disputa en aquesta modalitat a la Comunitat Valenciana ajuda a les nostres aspiracions, que no són altres que convertir la Enduro Race Morella singletracks en un referent de l’enduro a nivell nacional”. A més, afegeix que “s’està treballant per fer una competició espectacular amb descensos pel nucli urbà, com el del més alt del castell, i recorreguts cronometrats per senda, que faran que Morella respire un gran ambient biker el primer cap de setmana d’octubre”. Finalment, Bordàs explicava que “el projecte Morella Singletracks va néixer fa un any i ja compta amb una important trajectòria, repercussió i organització d’esdeveniments, com la Mediterranean Xtrem, i esperem que posicione Morella com una gran ciutat per a la pràctica de la BTT”.\nD’aquesta manera, el 4 i 5 d’octubre, els aficionats al MTB més lúdic i autèntic tenen una cita inexcusable a Morella. El circuit programat serà una mostra de l’enorme domini dedicat a l’enduro i al all mountain que constitueix la zona. A més, la primera especial tindrà per escenari la joia medieval que representa el nucli urbà de Morella, descendint 200 m. de desnivell des del cim del seu castell fins a l’exterior del recinte emmurallat. Amb això, tant bikers com visitants podran gaudir d’un dels pobles més bonics d’Espanya des de la perspectiva més espectacular. El cap de setmana serà una festa de la bicicleta, on també els més menuts tindran el seu espai amb activitats dissabte i diumenge. La celebració d’aquesta competició, juntament amb la de la Mediterranean Xtrem, suposa la confirmació de Morella com a destinació de referència dins del BTT a nivell nacional.


Vigilanadons Saro Baby Control Digital Dreams\n> Mobiliari>Seguretat a la llar>Baby Control Dreams\nBaby Control Dreams\nPermet llibertat per moure's en un radi de 200 metres, sense deixar desatès el nadó.\nTambé resulta útil per a la cura de persones grans gràcies a la seva alerta per vibració, la seva comunicació bidireccional, i la seva funció "page" per avisar, en cas de necessitat, a la unitat parental des de la unitat infantil.\n8 canals que se seleccionen automàticament, per evitar interferències.\nCobertura de fins a 200 metres en condicions òptimes.\nAlerta per vibració.\nLlum tranquil·litzadora i 4 melodies, per acompanyar al teu bebè.\nAlertes de fora de rang i bateria baixa.\nPodràs parlar al teu nadó per tranquil·litzar-lo.\nAlta sensibilitat: 4 diferents nivells per captar qualsevol petit so emès pel bebè.


Winchester: La casa que construyeron los espíritus • Ràdio Capital de l'Empordà\nCulturaProgramesNingú no és perfecte\nMalauradament, als germans Spierig la jugada no els ha sortit bé i la pel·lícula no està a l’altura de la seva capacitat. Winchester tampoc està a l’altura de la pel·lícula que es mereixia aquesta història. Els Spierig fan un ús i un abús de l’espant a còpia d’apujar la música de cop i de l’aparició inesperada d’algun personatge en un plànol fix. De tant que utilitzen aquest recurs, es fa molt evident i ja no causa cap efecte. Ni tan sols l’espant fàcil. A banda d’aquesta manera barroera d’entendre el terror, la pel·lícula és en la primera hora molt avorrida. Podríem dir que no passa absolutament res i que la cosa no comença a caminar fins a la darrera mitja hora. I tot i així, trepitjant terrenys molt explotats en el gènere. És una absoluta pena veure com amb el talent d’aquests directors i el potencial de la història, en surti un producte tan mediocre.\nArticle anteriorTecnologia i oci digital amb en JL Vidal\nArticle següentPalau-sator invertirà gairebé 130.000 euros en millorar el camí d’accés al poble


Sí a una República Catalana en una Europa federal - EUROPA I EL MÓN\nSí a una República Catalana en una Europa federal\nDivendres, 4 d'agost de 2017 | 00:15h\nNo a una Unió Europea (UE) de dos blocs amb membres nucli i membres de la perifèria. No a una regió amb dèficit d’inversions i dèficits pressupostaris. No a un model d’Europa amb països de primera i de segona categoria\nL’esclat de la bombolla immobiliària a l’estat espanyol va ser un exemple de com l’endeutament dels anomenats països de la perifèria va acabar afectant als seus ciutadans i a les regions dependents de la política del govern central. El seu principal auxili era la banca. Ha dominat una política nacional mancada d’inversions ben planificades i orientades al creixement, s’han repetit directives que fomenten la devaluació interna imposada a base de la reducció sistemàtica dels salaris. Al caràcter de perifèria, s’hi associa, a més, una imatge de regions provincianes i allunyades de les decisions i taules de negociació comunitàries dels 28 estats membres.\nSÍ a una República membre de ple dret dins de la UE, a una Catalunya econòmica, social i políticament estratègica, a un país pròsper fonamentat al 100% en els valors europeus\nEn aquest sentit, una Catalunya independent seria capaç de gestionar els seus propis pressupostos i dissenyar una política d’inversions orientada al creixement econòmic sostingut i integrador que la convertiria en un país pròsper dins de la família europea i que podria corregir dèficits existents en el mercat. Els seus pilars: la nova economia del coneixement, els serveis de qualitat a les persones, les exportacions i les inversions estrangeres.\nLa República catalana es convertiria en estratègicament clau per a empreses multinacionals i per a la resta de països de la UE, tant per la seva situació geogràfica com pel seu nivell de benestar social i econòmic. El Financial Times va considerar Catalunya la millor regió del sud d’Europa per invertir el 2016 i 2017. Una Catalunya independent podria assegurar una millor gestió de la seva xarxa de comunicacions i transport entre el nord i el sud d’Europa, i entre la UE i els països veïns del sud. Seria un node dinamitzador de l’economia del sud i del conjunt dels 28.\nSectorial Unió Europea i Política Internacional


Humans de l'Anoia: Xavier Carles i Tort\nHumans de l’Anoia: Xavier Carles i Tort\nXAVIER CARLES I TORT\nVaig néixer a Igualada el 1969, estic casat amb la Glòria i junts tenim 4 fills.\nVaig estudiar enginyeria i em vaig especialitzar en gestió mediambiental, en aquell moment era quelcom força desconegut. La meva primera feina va ser crear la divisió de consultoria ambiental del despatx de la meva família. Actualment sóc director general de la mateixa empresa, Grup Carles, en la qual he desenvolupat molts projectes, sempre amb voluntat de fer coses noves. Algú em va qualificar d’intraemprenedor. Els empresaris i directius tenim una gran responsabilitat de fer bé la nostra feina, sobretot per crear organitzacions amb ànima en les quals les persones creixin personalment i professional. Una empresa ha de contribuir a la millora social i ambiental del seu entorn per ser rendible i guanyar diners. Tot això m’agrada explicar-ho als instituts amb el Programa Escola i Empresa de FemCAT.\nHe estat implicat en organitzacions de tot tipus, empresarials com la UEA o AIJEC i d’àmbit ciutadà com l’Associació pels Agermanaments d’Igualada o amb Debat a Bat. També en moviments juvenils com el MUEC. Van ser anys molt intensos i formatius per a mi en els quals vaig fer bones amistats i vaig aprendre que la política es pot fer sobretot des de fora dels partits.\nEl que més em va marcar va ser el pas per l’escoltisme, amb el qual mantinc un fort lligam com a president de l’Associació d’antics i amics del Cau d’Igualada. El Cau d’Igualada aviat complirà 70 anys i impressiona veure que hi ha joves compromesos que un dia van entrar al Cau com a infants i ara en són caps. És una roda que va girant, empesa pel compromís i l’aprenentatge d’uns valors que no s’aprenen enlloc més i que et serviran per tota la vida.\nActualment col·laboro amb l’organització del TEDxIgualada, Igualada Pel Clima i amb Salvem Can Titó.\nM’agrada llegir i fer esport, sobretot córrer per la muntanya. Aquest estiu he portat el meu fill petit a fer el seu primer tres mil, espero que ho recordi sempre.\n2035: Catalunya assoleix una reducció del 90% de les emissions de CO2 i evita les pitjors conseqüències de l’emergència climàtica. L’Anoia hi contribueix amb una reducció de les emissions per sobre de la mitjana catalana.\nArticle anteriorAquest diumenge comença la VI edició del Concurs de Grups Amateurs de Teatre de Santa Coloma\nPròxim articleL’editorial: Onze de Setembre


Fernández Díaz reclama "respecte" a l'Ajuntament de Badalona per als que "no veuen en el 12-O un genocidi cultural"\n11/10/2016 - 16.00\nImatge del ministre de l'Interior en funcions, Jorge Fernández Díaz, amb la delegada del govern espanyol a Catalunya, Maria de los Llanos de Luna, l'11 d'octubre a Sant Andreu de la Barca. (Horitzontal)\nACN Sant Andreu de la Barca.-El ministre de l'Interior en funcions, Jorge Fernández-Díaz, que aquest dimarts ha presidit els actes de celebració de la festivitat de la patrona de la Guàrdia Civil a Sant Andreu de la Barca (Baix Llobregat), ha reclamat "respecte" al govern municipal de Badalona per als milions de catalans i espanyols "que no veuen en el 12-O un genocidi cultural". Aquí, ha afegit que associar la festa nacional espanyola amb un genocidi cultural a Amèrica només es pot fer "des de la més absoluta indigència cultural" perquè, a diferència del que van fer altres nacions europees, Espanya va apostar pel mestissatge i no per "crear reserves d'indis". Fernández Díaz creu que la voluntat de l'Ajuntament de Badalona d'obrir les oficines d'atenció al ciutadà el 12-O "és una decisió pròpia de la CUP" que reflecteix un cop més la contradicció que suposa que "els partits antisistema gestionin el sistema".\nEn declaracions als mitjans de comunicació abans de l'inici de la festivitat de la Guàrdia Civil, el ministre de l'Interior ha deixat clar que tot i que serà la justícia qui ho dictaminarà, des del seu punt de vista la decisió de l'Ajuntament de Badalona d'obrir l'oficina d'atenció al públic el 12-O "és il·legal" perquè priva als seus treballadors d'una festivitat nacional retribuïda. En aquest sentit, Fernández Díaz ha destacat que el govern espanyol "ha fet el que havia de fer", que és recórrer davant la justícia una decisió que vulnera la legalitat. El ministre de l'Interior en funcions ha assegurat que la voluntat del govern municipal de Badalona (Guanyem, ICV-EUiA i ERC) de no celebrar el 12-O sembla una decisió de la CUP, "un partit antisistema, anticapitalisme i anti-tot". En aquest sentit, ha afegit que "quan governa un partit com la CUP, que va aconseguir tres regidors a les darreres eleccions, després passa el que passa". Aquí, també ha recordat que de partits antisistema n'hi ha a tot Europa, però que només a Catalunya són "els que gestionen el sistema". Sobre el fet que el govern municipal hagi justificat la no celebració del 12-O perquè associen la festivitat al colonialisme i el franquisme, Fernández Díaz els ha reclamat "respecte" per als milions de catalans i espanyols que només veuen en el 12-O la seva festivitat nacional.


Els vigilants dels accessos de seguretat de l'aeroport del Prat rebutgen la proposta del Govern\nper ACN Barcelona. 10 d’agost de 2017 22:19\nRecompte dels vots després de l'assemblea dels treballadors d'Eulen\nEls treballadors d'Eulen mantenen la vaga parcial convocada per a aquest divendres en l'Aeroport del Prat després que la plantilla hagi votat en assemblea rebutjar la proposta de la Generalitat -acceptada per l'empresa-, i hagin optat majoritàriament per reclamar un increment salarial superior a l'ofert, de 200 euros per 12 mensualitats.\nSerà la quarta jornada d'aturs en l'Aeroport de Barcelona, després dels quals es van realitzar el divendres i diumenge de la setmana passada i també dilluns passat.\nAquesta vaga parcial està convocada per a aquest divendres i el diumenge, amb aturs d'una hora a les 5.30, 10.30, 16.30, i 18.30, mentre que a partir del dilluns està convocada una nova vaga, en aquest cas del 100% de la jornada i tots els dies.\nL'opció més votada en l'assemblea de treballadors ha estat un plus salarial de 250 euros en 15 pagues\nEls serveis mínims obligatoris decretats per la Delegació del Govern a Catalunya per a la vaga parcial són del 90%, "amb l'objectiu de garantir el funcionament dels serveis essencials" en els filtres de control d'accés en l'Aeroport de Barcelona.\nEls empleats podien votar entre cinc opcions: la proposta mediadora de la Generalitat, de 200 euros per 12 pagues; una altra de 200 euros per 15 pagues; 250 euros per 12 pagues, 250 euros per 15 pagues o 350 euros també per 15 pagues, i han optat majoritàriament per la quarta -250 euros per 15 pagues-.\nEn la votació -que ha començat a les 11 hores i ha acabat a les 19 hores- han participat 176 treballadors dels 350 que té Eulen en els filtres de seguretat de l'Aeroport de Barcelona.\nL'opció guanyadora, la d'un complement de 250 euros per 15 pagues, ha obtingut 89 vots; seguida molt d'aprop per l'opció de 200 euros per 15 mensualitats (82 vots), mentre que la proposta de la Generalitat i d'Eulen ha rebut dos vots, i l'opció d'un complement de 250 euros per 12 mensualitats ha obtingut tres suports; l'opció més allunyada, de 350 euros per 15 pagues, no ha obtingut cap vot.\nEl comitè de vaga havia manifestat que estava majoritàriament a favor de la segona opció, de 200 euros per 15 mensualitats -la segona més votada-, la qual cosa suposava apropar-se a l'oferta de l'empresa i una rebaixa important respecte a les condicions exigides inicialment, ja que reclamaven que el complement salarial anés de 350 euros per 15 pagues, que finalment no ha rebut cap suport.


INSTAL·LACIONS A PLE RENDIMENT A LES ESTACIONS D’ESQUÍ DEL PIRINEU DE LLEIDA PER ACOLLIR EL CARNAVAL\nLes estacions d’esquí del Pirineu de Lleida afronten amb optimisme el que queda de temporada i, especialment, la celebració del Carnaval, ja que bona part dels hotels i els establiments pròxims a les pistes tindran una ocupació alta durant els dies de celebració de la festa (entre el 8 i el 14 de febrer). D’altra banda, Baqueira Beret acollirà el 3 i 4 de febrer la 39a edició de la Marxa Beret.\nRÈCORD HISTÒRIC DEL TURISME A LES COMARQUES DE LLEIDA AMB 1,19 MILIONS DE VISITANTS L’ANY 2017\nEl sector turístic de les comarques del Pirineu i les Terres de Lleida ha tancat l’any 2017 amb 1.188.712 visitants, una xifra que suposa el millor any de la història quant al nombre de viatgers, igual que pel que fa al turisme estranger.\nEL MONTSEC CONSOLIDA LA CERTIFICACIÓ STARLIGHT\nLa Unesco ha renovat aquest segell de qualitat que acredita la zona com un dels llocs del món en què millor es poden veure les estrelles, alhora que el Centre d’Observació de l’Univers (COU) ha tancat l’any 2017 amb la xifra rècord de 32.936 visitants.\nSOLSONA CELEBRA EL CARNAVAL MÉS EMBLEMÀTIC\nLa capital del Solsonès celebrarà entre el 8 i el 14 de febrer de 2018 una de les seves festes més reputades, el Carnaval, que acollirà més de 15.000 persones i inclourà activitats tan singulars com la penjada del ruc o les desfilades dels “gegants bojos”.\nL’ASIGNATURA DE L’ESQUÍ ARRIBA A TOTS ELS COL·LEGIS PÚBLICS DEL PIRINEU DE LLEIDA\nEl programa Esport Blanc Escolar, que inclou l’esquí com a assignatura obligatòria per als alumnes de tercer i quart de Primària, ha arribat aquest curs 2017-2018 a totes les escoles públiques de les sis comarques de muntanya de Lleida i la Val d’Aran, amb la participació d’un total de 909 alumnes.\nCOMPETICIONS A LA NEU I ACTES AL VOLTANT DEL CARNAVAL A LES COMARQUES DE LLEIDA\nLes competicions esportives a la neu, els actes al voltant del Carnaval i les festes tradicionals marquen les agendes de les diferents poblacions lleidatanes. Entre els esdeveniments cal fer esment del Carnaval de Solsona, el Ranxo de Ponts, la Festa del Santíssim Misteri de Cervera, la Marxa Beret, l’Animac (Mostra Internacional de Cinema d’Animació de Catalunya) i la Bassella Race 1 d’enduro.


10 consells per mantenir el cervell en forma davant l'esclerosi múltiple\nÉs recomanable que les persones que conviuen amb esclerosi múltiple segueixin pautes especialment pensades per tenir cura i manternir el cervell en forma.\nDurant l'estat d'alarma, els sentiments d'ansietat i apatia poden ser habituals i més freqüents a mesura que es van sumant els dies. El confinament pot tenir conseqüències psicològiques que podrien tenir un impacte rellevant en persones més vulnerables, com les persones amb esclerosi múltiple.\nTenir hàbits saludables és fonamental per a les persones que conviuen amb l'esclerosi múltiple, ja que pot contruibuir a disminuir els símptomes i, fins i tot, a retardar-ne la progressió. És per això que, a continuació, et presentem una infografia amb els 10 consells considerats bàsics per exercitar el cervell i contribuir a que estigui sa.\n10 CONSELLS PER A MILLORAR LA SALUT DEL CERVELL\nFer exercici moderat a diari: És la millor manera de mantenir la salut física, emocional i de prevenir altres malalties. Es pot caminar per casa, fer ioga, practicar tai-txi, etc. Malgrat tot, sempre en períodes de temps breus.\nEvitar el sobrepès: Per a aconseguir-ho, es tracta de seguir una dieta equilibrada i mantenir-se actiu.\nConservar l'activitat intel· lectual: és a dir, no deixar de dur a terme activitats com llegir, pintar, estudiar algun idioma, etc.\nParticipar en activitats de grup: es recomana realitzar activitats en les quals poder interactuar, socialitzar i cooperar, encara que sigui de manera virtual. Una vida social plena és important per mantenir un bon estat d'ànim.\nControlar la tensió arterial: la hipertensió és un factor de risc per a desenvolupar problemes cerebrals.\nEvita la diabetis i la hiperglucèmia: un excés de sucre a la sang pot ser perjudicial i posar-te en risc.\nSeguir una dieta sana i equilibrada: rica en peix i verdures. Evitar els sucres refinats i els greixos saturats. En aquest sentit, una opció aconsellable: la dieta mediterrània.\nPrevenir les situacions de risc: Cal doncs, planificar l'activitat diària i evitar les situacions que puguin suposar un risc d'accident.\nNo fumar i ni beure: l'alcohol podria accelerar els símptomes de la malaltia.\nTenir una actitud positiva davant la vida: Cal ser constant, proactiu i sobretot, afrontar el futur amb optimisme.\nAquest decàleg és doncs, una possible formula per seguir endavant i per mantenir-se sa mental i físicament. Seguir-lo pot convertir-se en una manera de veure el dia a dia de manera positiva així com de millorar la convivència amb l'EM.\nDecálogo para mantenerse cerebro-saludable. Fundación del cerebro. Disponible a: http://www.fundaciondelcerebro.es/index.php/noticias/142-decalogo-para-mantenerse-cerebrosaludable?highlight=WyJkZWNhbG9nbyJd\nFabiola Silva, a les 29.04.2020\nEn estos tiempos de cuarentena la ansiedad, los dolores de cabeza, stress, y dolores de cuerpo no me dejan. Mi neurólogo se supone me va a poner en tramiento pero ya tengo 3 meses,sin eso, sería la primera vez . Mientras yo cada vez estoy peor.\nKarim el hilali, a les 11.05.2020\nBones merci pertot\nDarrera actualització a les 14:02:46 28 de setembre de 2020


Una vintena de ferits lleus en un accident entre una moto i dos autobusos a la plaça Espanya de Barcelona – Actualidad\nACN Barcelona .- Un accident entre una moto i dos autobusos ha provocat una vintena de ferits lleus a la plaça Espanya amb l’avinguda Paral·lel de Barcelona. Els fets han passat poc després de les 10 del matí, quan una motocicleta ha xocat amb un autobús de Transports Metropolitans de Barcelona. A causa de la frenada, un altre bus ha col·lidit amb el primer. Hi ha 19 persones afectades entre els dos autobusos amb ferides de caràcter lleu, han confirmat fonts municipals. Pel que fa al motorista, els Bombers de Barcelona l’han excarcerat i el Sistema d’Emergències Mèdiques (SEM) l’ha classificat com a ferit de poca gravetat. Al lloc també hi ha la Guàrdia Urbana.\nDetenen a Barcelona un fugitiu reclamat per dos delictes d’homicidi en grau de temptativa, que va ferir un menor en un tiroteig a París\n26 de Setembre de 2019 Redacció\nLa Policia Nacional, amb la col·laboració de la Guàrdia Urbana de Barcelona, han detingut a Barcelona un fugitiu reclamat per dos delictes d’homicidi en grau de temptativa. El detingut, que tenia en vigor una OEDE […segueix llegint]\nLa Sala del Social del Tribunal Supremo ha declarat improcedent l’acomiadament d’una treballadora que en vuit anys va signar 242 contractes d’interinitat per substitució, com a netejadora a l’Hospital Clínic de Barcelona, per cobrir vacances, […segueix llegint]


Científic o Institució: Comunitat de Regants de Móra la Nova\nPeríode cobert: 1939-1994\nEl context del naixement de la Comunitat de Regants de Móra la Nova és molt semblant al de la resta de comunitats de regants de la Ribera d'Ebre ( Móra d'Ebre, Ginestar, Vinebre o Riba-Roja ). Els anys 20 del segle XX van ser extraordinàriament secs a la comarca i el modus vivendi de bona part de la població, l'agricultura, perillava per la duració de la sequera. Resultava contradictori que una comarca travessada per un cabal d'aigua de tanta importància veiés com les inclemències meteorològiques estaven condemnant la pagesia a una emigració forçosa o a no poder viure de les tasques agrícoles.\nÉs aquest context de sequera ininterrompuda el que porta als habitants de Móra la Nova a associar-se per crear la comunitat de regants.\nTenim constància que les ordenances i el reglament foren aprovats el 22 de setembre de 1925. La comissió que es va encarregar de la seva redacció estava formada per Josep Perpinyà, Josep Llop, Rafel Serrano, Joan Sanjuan, Eduard Bargalló, Josep Descarrega, Agustí de Vallobà, Lluís Nogués, Daniel Serres i com a secretari actuà Vicent Ciurana.\nL'objectiu que perseguien en constituir-se en comunitat era obtenir concessió per aprofitar les aigües públiques del riu Ebre, elevant-les a 70 metres d'alçada, per poder regar part del terme de Móra la Nova i una petita part del de Garcia, al límit amb aquest últim.\nLa zona regada per la comunitat estava dividida en dues zones: la baixa i l'alta. La primera va per sota de la via del tren, eleva l'aigua a 28 metres i rega cent hectàrees. Més tard va ser ampliada, en direcció a Garcia, amb 50 hectàrees més. A la zona alta l'aigua s'eleva a 63 metres; té 8,5 de canal principal o séquia mare. Les séquies secundàries comprenen una distància de 20 quilòmetres.\nSembla ser que l'objectiu de la comunitat d'establir un sistema que regués bona part del terme municipal es va veure ben aviat troncat per la realitat. La constructora del projecte havia calculat malament la mida dels tubs i aquests van rebentar. Joan Pedret Barceló deia sobre el projecte que "Aquest rec sempre ha patit d'haver estat construït amb mitjans econòmics escassos. En no revestir els canals ni les séquies secundàries es perd el quaranta-vuit per cent de l'aigua que s'eleva".\nVolum aproximat: 5,7 ml


How Not to Do Things – Llibres i més llibres\ndiumenge, 25 Octubre 2009 by Albert\nRichard Hollingum, Mario McMillan\nHow Not to Do Things: The Corporate Saboteur’s Guidebook\nHarperCollins New Zealand, 2009\n64 pages, 21.60$\nAquest és un llibre breu que tracta sobre l’art de com fer que les coses es facin.\nEls autors fan una llista molt interessant:\nNo arriscar-se en un projecte nou\nFer cas a qui parli més fort\nFer recerca de marketing\nTornar als primers principis que van donar l’èxit a l’organització\nInvocar el misticisme dels gurus\nCriticar als que fan coses\nNo destinar diners a projectes nou\nTotes aquestes coses, encara que a primera vista no ho sembli, són les que NO s’han de fer. El llibre és doncs, una guia pel sabotejador organitzacional. Segons el llibre no només cal tenir bones idees, cal tenir gent que les porti a la pràctica. Els autors són experts en marketing a Nova Zelanda, i tenen una pàgina web molt atrevida, on parlen de l’art de fer coses. Tenen les següents directives\nDirectiva 1 (a)\nSi algú ve amb algun problema, li hem de solucionar. Mai dir “Disculpi, això no ho fem aquí”, o “No és el nostre tema”. Tot és possible amb esforç i imaginació.\nDirectiva 1 (b)\nSi realment no li podem solucionar el problema, buscarem algú que li solucioni. Encara que això impliqui donar el negoci a la competència. És més important solucionar el problema que fer el negoci.\nSer honests amb un mateix i amb els altres. Volem ser ètics, honestos i oberts. Hem aprés de l’experiència que un negoci és molt més productiu, creatiu i divertit, quan la gent confia i es respecta mútuament.\nMai dir, “Aquesta no és la meva feina”. El món és ple d’organitzadors, planificadors i gerents. No en necessitem més. El que volem és gent que faci coses. Som aquí per fer que les coses passin.\nSi no ho sabem, trobarem algú que ho sàpiga. El món és ple de gent que diu que sap tot sobre tot. Sense excepció, no diuen la veritat. Probablement sabran una mica de tot. Preferim ser especialistes, i buscar ajuda d’altres especialistes en les àrees que no siguem experts.\nNo saber no és un crim. No tenir-ne cura si que n’és. L’èxit del treball més petit és tan important per la nostra reputació com el més gran. L’èxit dependrà de l’atenció als detalls.\nEns reservem el dret d’anar a navegar els diumenges al matí, sempre que això no interfereixi les altres directives, i que el temps ho permeti.\nSempre que sigui possible, farem negocis amb gent i organitzacions que ens agradi i a les que respectem. No treballarem amb organitzacions o gent que sigui descortès, mal educats, no professionals, o que vesteixin amb clar mal gust, independentment dels diners que ofereixin.\nNo hi ha Directiva 7(b).\nAquesta entrada s'ha publicat en assaig i etiquetada amb Hollingum, McMillan. Afegiu a les adreces d'interès l'enllaç permanent.\n← Outliers: The Story of Success\nAl diablo con el amor. Poemas para arreglar un corazón roto →


Fushigi Yûgi Genbu Kaiden - Viquipèdia, l'enciclopèdia lliure\nNo s'ha de confondre amb Fushigi Yûgi.\nAventures, Històric, Romanç, Drama\nFushigi Yûgi Genbu Kaiden (ふしぎ遊戯 玄武開伝, Fushigi Yûgi Genbu Kaiden? traduïda al castellà com Fushigi Yugi: Genbu. El origen de la leyenda) és una sèrie manga de Yuu Watase. És un spin off del manga Fushigi Yûgi de la mateixa autora, publicat entre maig de 1992 i juliol de 1996, i suposa una preqüela de la primera història. Va començar a publicar-se l'any 2003 al Japó per l'editorial Shogakukan. A Espanya, l'editorial Glénat s'encarrega de la seva publicació.\nLa història de Fushigi Yugi Genbu Kaiden transcorre al Japó l'any 1923, durant la dinastia Taishō. La Takiko Okuda és una noia de 17 anys que entra en un llibre d'origen xinès anomenat L'Univers dels Quatre Déus i és transportada al seu interior. Allà viatja al país de Bei-Jia (Hokkan) i té el paper de Sacerdotessa de Genbu, reunint els Set Guerrers (també anomenats Les Set Estrelles) de Genbu.\nTakiko Okuda: És la protagonista i té 17 anys. Es converteix en la Sacerdotessa de Genbu. Enfadada per l'ausencia i l'obsessió del seu pare durant la seva vida, i dolguda per la mort de la seva malalta mare, roba el llibre dels quatre déus al seu pare Einosuke Okuda i en intentar trencar-lo, aquest cobra vida i l'absorbeix dins d'aquest món durant l'època de la Xina antiga i la fa aparèixer a la ciutat de Genbu, a on comença a ser tractada com alguna cosa més que una estrangera qualsevol, com la salvadora d'aquesta ciutat en esfondrament. A mesura que va passant el temps s'adona dels seus verdaders sentiments respecte a Uruki, més que res quan ell la besa en més d'una ocasió.\nRimudo: El seu nom com Estrella de Genbu és Uruki. Té l'habilitat de convertir-se en una dona. Certament només va desconcertar a la Takiko quan es va donar conta mentre tractava de baixar-li la febre sense roba, creient que era una dona. Com molts, li costa creure que la llegenda de la sacerdotessa de Genbu era veritat. En néixer es va predir que ell mataria al seu pare el rei (és un príncep) i per salvar-lo la seva mare el confia a un guardia per així evitar que el seu pare el màti. Una cosa molt important és que Uruki se sentirà atret per la Takiko, encara que d'un inici ell no ho vol acceptar. Té l'habilitat de poder controlar el vent, el fa servir per tallar quan ataca i també pot volar. Només pot fer servir els seus poders amb el vent quan està convertit en una dona.\nChamka: El seu nom com Estrella de Genbu és Tomite. Es porta molt malament amb en Rimudo. Pensa que és un assassí i intenta caçar-lo amb les seves fletxes al marge de la justícia i dels guardies que el persegueixen. Amb aquest moment es troba amb la Takiko Okuda per primera vegada. En veure-la amb ell, va pensar que hi havia un llaç entre ells dos, i decideix raptar-la, perquè ella donada a la fugida, Uruki la vaigi a buscar i així enfrontar-se com és degut a ell. Això no obstant, s'adona que la jove Takiko no és més que una coneguda, de moment a Rimudo. Té l'Habilitat de poder controlar el gel.\nHatsui: És la tercera Estrella de Genbu que apareix. És un nen que va ser maltractat i s'uneix a la Takiko després de trobar-lo. El seu nom verdader és Zaara. Té l'habilitat de poder controlar el ferro, és capaç de formar una bola de ferro on amagar-se i pot llançar agullar contra els seus enemics.\nNamame: És la quarta estrella. Està fet de roques. La seva habilitat és poder convertir-se en qualsevol cosa feta de roques. Controla la pedra.\nHikitsu: És una Estrella de Genbu. Té un ull, tapat per un pegat, perquè no se li vegi el símbol d'Estrella. Durant l'històra se sentirà atret per la sacerdotessa de Genbu Takiko Okuda. Té l'habilitat de controlar l'aigua.\nInami: És una altra de les Estrelles de Genbu. És una dona i el seu nom verdader és Taruma. Una de les seves aficions és fumar. La seva habilitat és poder estirar i controlar els seus cabells.\nUrumiya(Hāgasu i Tegu): És una estrella de Genbu. Es revela que Hagus és només la meitat de l'Urumiya (només la meitat de la natura es mostra), per tant, no és completa. El seu germà bessó gran, Teg, va portar a l'altra meitat del personatge. Encara que Hagus lluita contra les estrelles de Genbu, i té la capacitat per absorbir els seus poders, no és necessàriament dolent, com se'l veu salvar els nens en algunes de les batalles. Ell té l'objectiu de destruir Uruki, per tal de rescatar el seu germà. Ell està sota el comandament del pare Uruki, el rei Temuda. Teg està pres per Temuda, que li suborna amb la possibilitat de reunir-se amb Hagus a buscar-lo per bloquejar els poders dels altres, protegint així Temuda i l'exèrcit Hokkaido.\nFei-qian (Hien): És un soldat del país de Ju-dong (Kutō).\nZi-xi (Shigi): És un noi també enviat des de Ju-dong i acompanya sempre a Fei-qian. Quan de petit el maltractaven i el van convertir en enuc, pel que creu que vas deixar de ser home.\nEinosuke Okuda: És el pare de la Takiko i el traductor del llibre de l'Univers dels quatre déus. Obsessionat per la seva obra no va presentar atenció a la seva família i amb els seus viatges, la seva dona malalta va morir sense ell al seu costat, això Takiko mai li ho perdonaria.\nTakao Ōsugi: És l'amic d'Einosuke i el pare de la Suzuno. Takiko estava enamorada d'ell. Encara que segons el que sembla els seus gusts poden anar en el futur més enfocats a una de les estrelles de Genbu, Uruki, a qui va conèixer només entrar en l'Univers dels quatre déus.\nSuzuno Ōsugi: És la filla de la Takao Ōsugi. La Suzuno és la que será la Sacerdotessa de Byakko.\n↑ «Fushigi Yûgi: Genbu - Ediciones Glénat». Ediciones Glénat. [Consulta: 20 gener 2012].\nFushigi Yûgi: Genbu Kaiden a Shojo Beat (japonès)\nFushigi Yûgi Genbu Kaiden (manga) a l'Enciclopèdia d'Anime News Network (anglès) (anglès)\nObtingut de «https://ca.wikipedia.org/w/index.php?title=Fushigi_Yûgi_Genbu_Kaiden&oldid=19609267»\nLa pàgina va ser modificada per darrera vegada el 29 gen 2018 a les 17:56.


Algú ho havia de dirPostado por Andreu Ledoux 2013-02-16 19:58\nA Anglaterra mengen carn de cavall. El rebombori que, arrel de la lasanya amb carn de cavall de Findus ha arribat fins al parlament, centra la discussió en l'engany al consumidor. Els-hi han venut gat per llebre i això, a Anglaterra ho consideren un fet greu. Parlen directament d'acció criminal.\nA Espanya però, no miren tan prim. Amb un sol cop d'ull a mitja dotzena d'etiquetes de carn picada fresca i de preparats de carn de boví n'hi ha prou per constatar que ens prenen el pel.\nNo ha arribat pas al parlament la notícia sobre unes hamburgueses amb carn de cavall venudes com a carn bou, d'Erosky, una setmana d'abans del cas Findus.\nPel que es veu legalment els fabricant d'aquí se'n en surten perquè, tot i quan no arriben a vendre cavall per bou, et pots trobar amb preparats de carn que t'ofereixin un 100% de carn de bou i que només et donin un 60%. La resta son altres substàncies amb lletra petita.\nVolen dir que el 100% del 60% és carn de bou i no un altre carn, però en vistes de que pagues un preu per quilo, te'n vas amb 400 grams de 0 % carn de bou. En un mateix paquet on diu 100%.\nLa meva opinió és que si prometen un percentatge, tan fa que el 40% sigui d'una altra carn o fibres vegetals. L'engany, el gat per llebre, és el mateix o pitjor perquè perquè al cap i a la fi el que volies era carn.\nÉs clar que als preparats de carn fresca permeten afegir altres coses que no siguin carn però molts consumidors no deixem de veure un paquet de carn picada i una etiqueta en gran que diu «100% Carne picada de Buey» que sens dubte pot fer creure que no és un preparat, si no picada de la bona.\nLa legislació Europea al respecte generalitza una mica i per això molts països nòrdics, (i potser d'altres latituds, car no he llegit totes les legislacions), altres doncs, complementen aquestes normatives amb directives locals i les concreten, juntament amb les comunitàries, en resums entenedors que esdevenen una font de consulta (a xarxa), tant per fabricants com per consumidors.\nA Espanya no ens mereixem aquests privilegis i els governs es limiten a fer publicacions al BOE que sovint acaben sent interminables referències a decrets anteriors, en plan germans Marx i " los partes contratantes".\nAltres legislacions estipulen per exemple que la denominació «carn picada» només es pot fer constar si el preparat conté menys d'un 25% de greix i prohibeix dir-li «carn picada» si porta un 25% d'altres substàncies que no sigui la carn en qüestió.\nTanmateix prohibeixen altres proteïnes que no siguin d'animal. Carn picada solament pot contenir carn de músculs estriats (excepte el cor) i mai altres despulles com tendrums, pell i ossos (col·làgens). Ja se't fa aigua la boca perquè saps que l'hamburguesa que et faràs és això: carn de bou pura.\nComparat amb tot això, aquí és el Bronx.\nPermeten denominacions mixtes com «preparado de carne picada de vacuno» on, vulguis o no, el nom de carn picada surt i seria il·legal en molts països ja que ha de ser una cosa o un altre, sense ambigüitats, perquè que cada cosa té el seus directius propis.\nAquí la denominació principal del producte sovint és enganyosa i, d'això tracta aquesta denúncia, el reclam o el nom de la cosa no correspon al que realment compres o esperaves obtenir encara que després amb lletra petita segurament el que diu a l'etiqueta pot ser correcta i legal, però no correspon al nom principal.\nCom a consumidor, i com sempre, has de fer un curset per poder triar el que per butxaca, salud o principis et convé i a sobre no t'ho posen tan fàcil com a altres països.\nAquí, un cop més, el Gran Germà tan sols vetlla per les butxaques dels amics.\nA continuació analitzo uns quants casos curiosos, si més no escandalosos, si fossis Anglès/a, posem per cas\nUnes «Hamburguesas Americanas» de «100% Vacuno» que prometen. L'etiqueta és a la part de sota i només donant-li la volta veus que els «100% Vacuno» es converteixen en «91% Carne de Vacuno». A banda de la pèrdua la cosa s'enreda encara més perquè no surten els números. «Vacuno», sol, és el conjunt de carn amb el greix inclòs, però dient «91% Carne de Vacuno». ens tornen a enganyar! Greix no és carn i el mateix fabricant confessa, i reconeix així com a cosa diferenciada, un 8% de greix.\nPer tant, l'enganyós anunci es queda en un 83% de carn, no sabem si de toro, bou o vaca tant fa. La resta, un 17%, son "coses vàries" ja que «4% hortalizas» (sic), «fibra alimentaria» i «extracto vegetal» (sic) no sabem a que corresponen, i ens la venen, amb lletra gran a portada, per carn.\n«Manhattan» També porta una etiqueta afegida però aquest cop diu «100% Carne de Buey» 100% que es converteix en 4% de cereals i hortalisses, 20% de greix i et comuniquen que el 15% de la carn es compon de col·lagen que a la pràctica vol dir que han inclòs parts de tendrums, pell o óssos que son les parts que contenen aquest col·lagen (gelatina). Sumat amb la resta de 'coses' veiem que tan sols el 60% és 100% carn.\n«Preparado de Carne Picada de Vacuno» el cobren a 8,25 € el quilo amb un 20% de greix i un 15% de col·lagen i no especifica altres ingredients de farcit.\nL'altre paquet, germà i del mateix fabricant, li diuen «Vacuno» a seques i el cobren a 5,50€ el quilo. Curiosament aquest preparat porta exactament la mateixa relació d'ingredients que l'anterior «Manhattan», també del mateix fabricant però que val 9,54€ el quilo.\n«Vacuno Burger Meat» Promet un 80% de «Carne de Vacuno» i no diu res de greixos o col·lagen i tampoc percentatges d'altres fibres, farines, midons o proteïnes de soja, amb lo qual no sabem si hem d'estar contents o no per 5,25 € el quilo. Que és el 20% restant, arròs?\nLa palma la porta, des-afortunadament, un fabricant nostrat que ven «Vedella Femella»\n(cosa fina!) i segueix amb lletra gran: «Carn Picada de Vedella» i «Preparat de Carn sense Colorants» amb lletra més petita. Això si que sembla un bon producte de carn picada tot i que alhora diuen que és un preparat. Sens dubte segueixen la legalitat Espanyola sobre etiquetatges però ull! Millor que els musulmans i jueus de certa edat s'enduguin les ulleres de llegir perquè la «Carn Picada de Vedella Femella» porta un 10% de carn de porc (!).\nAixò si, amb pebre negra i sense gluten i colorants en lletra més gran, que és el que més els-hi devia preocupar al musulmà i al jueu.Tampoc hi ha el preu per quilo, i que?\nVeiem que encara falta molt per arribar on a Madrid pensen que ja hi som.\nMalgrat tot et vull animar a que compris lasanya de Findus, ara que sabem que porta un 100% de carn de cavall. No ni de conya! Era una excusa per desmitificar la mala fama que sembla tenir la carn de cavall malgrat que porta menys colesterol, menys greix i més ferro i omega3 que qualsevol altra carn, pollastre inclòs. Un bon filet de Poltre de la Cerdanya i te'n adones que mai abans havies menjat filets.\nAh! i quan més vell, més tendre!\nValors nutricionals: http://www.carndepoltre.com/p/blog-page_22.html\nBotiga on-line: http://www.carndecavall.cat/index.php?option=com_content&view=section&layout=blog&id=6&Itemid=56&lang=ca\nDirectiva 94/65/CE (requisitos comercialización de carne picada y preparados de carne) http://eur-lex.europa.eu/LexUriServ/LexUriServ.do?uri=CELEX:31994L0065:ES:HTML\nREAL DECRETO 1698/2003, (aplicación de los reglamentos comunitarios sobre el sistema de etiquetado de la carne de vacuno. http://www.boe.es/boe/dias/2003/12/20/pdfs/A45345-45350.pdf\nGaletes de Peix?\nDe part de Tània i Jorgina


El Volver d’Almodóvar – Projectes Interns\nEl Volver d’Almodóvar\nPublicat el 11/04/2006 Categories Uncategorized\nAbans que res, he de dir que no sóc un gran fan de l’Almodóvar. Pel que he vist de la seva filmografia, les meves pel·lis preferides eren Mujeres al Borde… i Hable con Ella. La primera la trobo histriònica en excés, i a la segona li falla el final. D’altres les trobo infumables, com ara Átame, que el primer cop al cine em va agradar, però el segon cop, en vídeo, se’m va fer pesadeta.\nTodo sobre mi Madre l’he intentat veure dues vegades, les dues infructuosament. Se’m fa llaaaarga, insufrible. Tothom diu que està tan bé, però jo la trobo pesada.\nA més, en general, trobo que el cineasta manxec es repeteix: tants ‘travelos’, prostitutes i dones portades a situacions extremes absurdes arriba un punt que ja es passa. La gota que fa vessar el got és La Mala Educación, que s’hauria d’anomenar “La mala dirección”, “La mala interpretación”, “El mal guión” o “La mala película”. O, per ser més apropiats, “La Peli más mala, malísima, nefasta”.\nLa Mala Educación és una pel·li lenta, pobrament interpretada (és sabut que el genial actor Gael García Bernal va tenir bastantes enganxades amb el manxec per desacords sobre com havia d’interpretar el seu paper) i en què l’Almodóvar es repeteix. Si ve tota la crítica la va titllar d’autobiogràfica i “la pel·lícula més personal” -quin eufemisme!- del director, el cert és que no aporta cap idea nova. No hi ha ni una gota de frescor, i queda totalment encotillada per una posada en escena que sobreabunda en l’esteticisme.\nEm fa l’efecte que, després de tants premis internacionals, al director manxec se li va pujar l’èxit al cap i va intentar cumplir els tòpics que la crítica estrangera esperava d’ell. I li va passar factura perquè, per més enrabiades que agafés amb les acadèmies del cinema i directors espanyols més joves que ell, el resultat va ser un film del tot mediocre i prescindible.\nPer això jo acollia l’estrena de Volver amb total escepticisme. Si algú em preguntava si em venia de gust anar a veure Volver, la meva resposta era “L’Almodóvar ja ratlla”. Vaig mantenir aquesta desafecció durant prop d’un mes, fins que vaig veure Cinema 3 al Canal 33. No només el programa la deixava molt bé, sinó que tots els crítics entrevistats a la porta de cinema a la sortida de l’estrena hi coincidien. Esclar que, com a excusa per no anar-la a veure volia fer servir que si l’Àlex Gorina l’havia trobada bona… malament rai! (No, no em cau ve el Gorina.)\nSseguidament, amics i coneguts la van començar a anar a veure i tothom en tornava encantat.\nVaig decidir prendre el risc de malgastar-m’hi uns quants euros. Aprofitant que sabia que l’Irene tenia pendent d’anar-hi, vam acordar anar-hi ahir dilluns als Verdi. Per minimitzar els danys en cas que l’aposta em sortís malament, era dia de l’espectador… digueu-me garrepa.\nI el cert, és que Volver s’hagués merescut que hi hagués anat un diumenge, pagant a preu complet i fent la corresponent cua de 40 minuts. És una pel·lícula excel·lent.\nMescla perfectament comèdia i humor negre, amb el més absolut dramatisme i absurd, per crear una obra que demostra la incontestable evolució i maduresa del director. Crec que Volver marca un punt d’inflexió a la seva carrera i que passarà a la història com a una de les seves gran pel·lícules, una pel·lícula en què veiem un tros de vida de 4 dones, recreat amb tota naturalitat per unes excel·lents actrius.\nSí, la Penélope Cruz a part d’estar súper bona sap actuar (ja ho havia demostrat, per cert, a La Niña de Mis Ojos on també hi desenvolupa una magistral interpretació), i ho fa molt bé. La Carmen Maura, com sempre, és una gran actriu i la jove Yohana Cobo hi demostra un gran potencial. Només cal veure la seva cara desencaixada que se’ns mostra en primer pla mentre explica què li ha passat al seu pare. La Lola Dueñas i la Blanca Portillo ho fan també molt bé, sobretot la segona, que fa un paper fantàstic.\nI com a nota de color, la Chus Lampreave i la Yolanda Ramos, de la qual en sóc un fan a Homo Zapping.\nLa pel·li és un fragment de la vida d’aquests personatges en el marc d’un poblot perdut a La Manxa i d’un barri de l’extrarradi de Madrid, i demostra la maduresa d’Almodóvar. Hi efectua un canvi total, on deixa estar -per fi- la solemnitat amb què en moltes altres obres seves tractava certs temes escabrosos o de la marginalitat social, per endinsar-se en les misèries de la vida de les protagonistes amb tota naturalitat. Aquí hi ha el veritable canvi: la naturalitat. Tot destil·la una nova frescor que, penso, inaugura una nova etapa molt més contemporània del director manxec, que demostra que encara té molt a comunicar.\nNo puc més que recomanar-la.\n(En el proper comentari, si no hi ha cap canvi d’última hora, hi parlaré de França. Prometo ser polèmic)\n2 respostes a “El Volver d’Almodóvar”\n12/04/2006 a les 09:49\nRealment recomanable “volver” i, en el meu cas, una gran sorpresa agradable la interpretació de la “pene-pels amics”. Trobo que la conyeta i ironia que conté és genial. Alhora, hi ha moments més de tocar la fibra i, sobretot, una sàtira brutal dels reality shows. No us la perdeu!\nAh, algú sap què vol dir tenir “cara de sota”??? he buscat a la rae i diu que sota pot voler dir “mujer desvergonzada”. Ho diuen a la peli i ens vam quedar amb el dubte.\n18/04/2006 a les 15:31\nJa saps que d’entrada soc bastant enemic de l’Almodovar i em provoca bastanta al.lergia el sol fet de considerar veure cap de les seves pel.licules. De totes maneres, aqui a l’altra banda de l’Atlantic ni tan sols l’han estrenada la pel.licula o sigui que ni considerar-ho puc. De totes maneres prometo considerar.ho en quant l’estrenin ok? Una abrasada!


SETMANARI DE LA FAPAC 19-01-2017: Ràtios, debat educatiu, mobilitzacions, i... més!\nSi sou una AMPA de la ciutat de Barcelona\nno us podeu perdre la nostra Assemblea!\nUN MATÍ PER COMPARTIR I CONSENSUAR ACCIONS PER MILLORAR L'EDUCACIÓ\nPer una baixada de la ràtio a l'aula\nEl responsable de la vocalia de Matriculació de la FaPaC, Marco Béjar, signa el darrer article al Diari de l'Educació per alertar dels efectes negatius que té una mala planificació escolar. Aquest curs, tot fa pensar que Ensenyament continuarà amb la política de tancament de línies. Des de la FaPaC reclamem baixar les ràtios per aula com a mesura possible per millorar l'educació, atendre les necessitats dels alumnes i fer front a les desigualtats existents a molts centres.\nLes famílies de Manresa preparen jornada per repensar l'educació\nDebatre sobre el model actual d'educació secundària és clau per poder aconseguir millores i detectar mancances. Amb aquest objectiu, mares i pares de Manresa impulsen una jornada, el 21 de gener, perquè sigui un punt de trobada on la comunitat educativa parli de les necessitats del jovent i conèixer experiències d'èxit educatiu a la secundària. Hi haurà quatre ponències simultànies. Si teniu ocasió, no hi falteu! Inscripcions\nRecull de signatures per les retallades\nLes accions per protestar contra les retallades continuen. L'AMPA de l'Escola Marcel·lí Domingo de Roquetes (Baix Ebre) ha recollit més de 600 signatures per reclamar més recursos i garantir la qualitat educativa. El centre ha perdut mig professor de suport lingüístic i una línia a 3r de primària, amb la conseqüent pujada de ràtio a 27 alumnes per aula. La FaPaC ha donat suport a la iniciativa de les famílies. Vídeo de la notícia.\nEls PREMIS FAPAC ja són aquí!\nEncara no us heu assabentat? Ja podeu enviar el vostre projecte d'AMPA per participar a la 5a. edició dels Premis FaPaC. Entreu al web, feu un cop d'ull a la informació i a les bases, i ompliu el formulari de participació. És molt senzill. Volem reconèixer la feina que feu. Volem premiar la valuosa tasca que fa la vostra AMPA!\nUs recordem que a la secció "Recursos AMPA" del nostre web podeu trobar informació útil per al vostre funcionament i gestió com a associació. Preguntes freqüents relatives a fiscalitat, impostos, protecció de dades, estatuts, assegurances,...i molts altres temes.\nCursos digitals gratuïts Estàs ON?\nDes de l'Ajuntament de Barcelona ofereixen a les biblioteques de la ciutat uns cursos gratuïts dirigits a nens i joves perquè aprenguin a programar videojocs i animacions, editar vídeos o compartir llibres a la xarxa. La FaPaC aposta pel coneixement de les tecnologies entre infants i adolescents perquè coneguin les seves possibilitats i puguem despertar així l'interès pel seu estudi.\nJORNADA "CONEGUEM EL BARRI: L'EDUCACIÓ AVUI"\nTaula rodona amb persones vinculades a l'educació a Girona Est. Cartell\nLloc: Al Centre Cívic d'Onyar


EL MEU LLIBRE EN BLANC (HISTÒRIES PER CONTAR): 23-F\nPublicat per conxita a 20:57\nCom vols comentaris, pues aqui tens el primer.\nEls teus records del 23-F no semblen massa bons.\nSi et serveix d'algo, tambe pasen coses bones els 23-F. Naltres, per exemple, fa 16 anys que vivim a la casa que estem ara. I va ser un 23-F que vam decidir estrenar-la.\nAnirem pasant per aqui de tant en tant.\nSole i Manuel\n24 de febrer de 2008, a les 0:15\nLa vida es un joc del que ningú es pot retirar.\nEl passat i el present tant sols són un mitjà per nosaltres, el futur és sempre la nostra fi.\nTu no deixis de jugar mai...segur que guanyaras....\n24 de febrer de 2008, a les 12:08\nVeig que al final te n'has sortit amb això del blog. Me n'alegro!!!\nQue sàpigues que posaré un link des del meu blog, i que jo aniré passant per aquí.\nM'agrada com escrius, així que ja tens una fan, ok?


L'Alcúdia de Crespins acull dissabte la 29a Trobada d'Escoles en Valencià de la Costera\nInicio Arrels i tradicions L’Alcúdia de Crespins acull dissabte la 29a Trobada d’Escoles en Valencià de...\nLa cita organitzada pels centres de la comarca junt amb Escola Valenciana es desenvoluparà a l’Avinguda Blasco Ibáñez\nEste dissagte 11 de maig tindrà lloc a l’Alcúdia de Crespins la 29a Trobada d’Escoles en Valencià de la Costera. La Trobada serà a l’Avinguda Blasco Ibáñez i carrers adjacents.\nLa jornada començarà a les 9,30h, amb l’inici a la Plaça de la Constitució, on està l’Ajuntament, per organitzar la Cercavila, que començarà a les 10h amb batucada i la participació dels centres, alumnes i famílies participants.\nEn acabar els parlaments es repartiran a l’escenari els recordatoris, a un representant de cada centre, per fer-se una foto de família totes juntes. Entre les 10 i les 13h tindran lloc els tallers on participaran els alumnes, mentre des de les 11,30h es faran demostracions sobre l’escenari.\nArtículo anteriorEl Consell aprova una partida de 934.000 € per la restauració agroforestal de l’incendi de Llutxent\nArtículo siguienteLa Diputació ajudarà els campaners d’Albaida a mantindre la tradició del toc manual\nCanals presenta les Festes de Sant Antoni Abat a València


L’Estadi Olímpic acollirà una gran festa de benvinguda als Reis d’Orient\nPresentació de la campanya de Reis\nEl Social i l'Ajuntament no descarten que es pugui fer una "ràpida passejada sense caramels" de les carrosses dels Reis si les restriccions sanitàries ho permeten\nPresentació de la campanya de Reis | Lluïsa Tarrida\nL’alcalde de Terrassa, Jordi Ballart; acompanyat del president del Centre Cultural El Social, Ricard Figueras; ha presentat aquest divendres la campanya de Reis 2021 i del patge Xiu-Xiu, i les principals novetats de la campanya de Nadal a Terrassa. “Que a Terrassa es pugui celebrar el Nadal com es mereix és gràcies a entitats culturals, eixos comercials i del teixit associatiu”, ha subratllat l’alcalde en agraïment a tots aquells que estan implicats en les diverses activitats d’aquests dies. “Aquest Nadal serà recordat per ser el Nadal de la pandèmia i que ens ha fet canviar moltes tradicions, però també per demostrar que amb responsabilitat, determinació i innovació la ciutat pot tirar endavant”.\nEls Reis seran a la ciutat la tarda i nit del dia 5 de gener. “La seva presència és indispensable”, ha recalcat Ballart. “S’havia de pensar i repensar les vegades que calgués perquè la nit màgica es pogués dur a terme. Calia fer els màxims esforços possibles per mantenir la il·lusió”, ha afegit. Els Reis ho faran “des del cel, amb helicòpter” però tampoc s’ha volgut dir a on. Serà retransmès en directe per Canal Terrassa.\nPer rebre’ls s’ha preparat una gran festa de benvinguda a l’Estadi Olímpic el dia 5, i s’han previst fins a tres “passis”, a les 17.30h, a les 19h i a les 20.30h. L’Estadi té una capacitat de 10 mil butaques i en funció de les restriccions de Procicat, l’aforament variarà. Per assistir a aquest acte gratuït caldrà fer una inscripció prèvia (disponible a partir de la setmana vinent) on es podrà triar hora i zona. “Demanem que es prioritzi l’entrada dels nens perquè volem que siguin ells qui omplin l’Estadi”, han ressaltat des d’El Social. Les entrades estaran limitades a sis entrades per unitat familiar.\nDes d’El Social, reconeixen que “ha estat un any difícil per decidir quines possibilitats teníem. Crec que hem triat les més apropiades pels temps que ens trobem”. Figueras ha explicat que l’espectacle comptarà amb música, llum i foc”. Durarà 30 minuts cadascun dels tres passi, i ha avançat que hi haurà “sorpreses, també el tradicional ball de reis amb l’àliga de Terrassa”. Des d’El Social s’ha dissenyat intentant intercalar la típica arribada en helicòpter i la que es feia a l’Ajuntament. “Volem que sigui el més amable possible”. La campanya de Nadal d’El Social tindrà un cost aproximat de 35 mil euros, i comptarà amb 350-400 persones entre voluntaris i figurants.\nSi la situació sanitària ho permet, no es descarta que els Reis un cop finalitzi el darrer passi de la festa de benvinguda (a partir de les nou) es pugui fer una passejada, només amb les carrosses dels Reis i sense tirar caramels, per les principals avingudes de Terrassa. “No és una certesa, sinó una possibilitat”, ha recalcat. Hi haurà factor sorpresa sobre què podrà sortir i què no.\ncavalcada de Reis reis orient


Abbas adverteix que els palestins estan a punt de la guerra civil en els actes pel 40è aniversari de la guerra dels Sis Dies\nEl president palestí, Mahmud Abbas, ha advertit que els palestins es troben a punt d'una guerra civil i que l'actual govern d'unitat és l'última oportunitat que tenen per salvar-se d'aquesta catàstrofe. Segons ha dit Abbas en un discurs a Ramallah amb motiu dels 40 anys de l'inici de la guerra dels Sis Dies, la guerra civil "seria fins i tot pitjor que l'ocupació" a Cisjordània, Gaza i Jerusalem. Mentre, palestins i pacifistes israelians s'han manifestat en nombrosos punts d'Israel i de Cisjordània i Gaza per protestar contra l'ocupació dels territoris palestins, amb motiu de l'efemèride.\n05/06/2007 - 11.58 Actualitzat 05/06/2007 - 22.17\nQuaranta anys després de l'inici de l'anomenada guerra dels Sis Dies, el resultat d'aquella guerra continua pesant com una llosa sobre la població palestina ocupada, però resulta igualment corrosiu per als ocupants. Per commemorar aquest trist aniversari, nombroses organitzacions palestines i institucions públiques han convocat actes de protesta i de record per tot Cisjordània i Gaza. Des de la guerra dels Sis Dies, els territoris palestins estan sota ocupació militar israeliana i amb l'aspiració de crear-hi un estat independent.\nPer donar suport a aquesta reivindicació i expressar el seu rebuig a l'ocupació, nombrosos grups pacifistes israelians han celebrat actes de protesta, com és el cas d'una marxa en bicicleta i monopatí als carrers de Tel Aviv. També en aquesta ciutat s'ha inaugurat "Els últims quaranta anys", una mostra de 40 imatges de quatre autors, un periodista, un fotògraf i dos artistes gràfics.\nAmb tot, la policia israeliana també ha prohibit un altre acte commemoratiu palestí previst a Jerusalem pel quarantè aniversari de la guerra dels Sis Dies. L'acte s'havia de celebrar en un hotel de Jerusalem Est, sector que els palestins reivindiquen com a capital del seu futur estat, però els participants s'han trobat en arribar que els agents els barraven el pas mentre els entregaven una ordre que prohibia la concentració. L'ordre, signada pel ministre de Seguretat Interior, Avi Dichter, indicava que l'acte comptava amb el suport de l'Autoritat Nacional Palestina.\nUna guerra ràpida però mai acabada\nLa matinada del 5 de juny de 1967, Israel iniciava l'anomenada guerra dels Sis Dies i poc després, l'aleshores ministre de Defensa israelià, Moshe Dayan, va comparèixer davant el mur de les Lamentacions acabat de conquerir. Va ser potser la imatge més emblemàtica d'aquella victòria, una guerra que modificaria el mapa del Pròxim Orient fins avui mateix. A les dues del migdia, fa 40 anys, ja estava tot decidit. L'aviació israeliana havia destruït, als seus aeroports, l'aviació egípcia. Els altres cinc dies serien pràcticament una passejada militar. El resultat final de l'ofensiva va significar per a Israel multiplicar per quatre el territori sota el seu control, inclòs el Sinaí egipci, ara ja retornat.


ReciClassíCat: BENOIT, Peter (1834-1901) - Flute Concerto "Symphonic Tale"\nObra de Félicien Rops (1833-1898), pintor belga (1)\nFélicien-Joseph-Victor Rops (Namur, 7 de juliol de 1833 - 23 d'agost de 1898), fou un pintor i gravador belga, dedicat especialment al gravat a l'aiguafort i a l'aiguatinta. Rops va néixer a Namur el 1833, i es va formar a la Universitat de Brussel·les. En els seus inicis va destacar pels seus dibuixos més que per les seves pintures a l'oli, assolint certa notorietat com a caricaturista. El 1864 va conèixer en Charles Baudelaire, ja en les acaballes de la vida de l'escriptor, i establiren una relació que el marcà profundament fins a la fi dels seus dies. Rops va dissenyar el frontispici de l'obra Les Épaves de Baudelaire, amb poemes escollits de Les fleurs du mal, llibre que havia estat censurat a França i que va haver de ser publicat a Bèlgica. La seva fecunda col·laboració amb Baudelaire va despertar l'admiració de molts altres escriptors, com Théophile Gautier, Alfred de Musset, Stéphane Mallarmé, Jules Barbey d'Aurevilly i Josephine Peladan i va estar estretament lligat a corrents literaris com el simbolisme i el decadentisme. Fidel als textos literaris que es va encarregar d'il·lustrar, els temes de la seva obra pictòrica giren al voltant del sexe, la mort i les imatges satàniques. Félicien Rops va ser a més un dels fundadors del grup Les XX. Cap al 1892 li va començar a fallar la vista, circumstància que no li va impedir de mantenir la seva tasca artística fins a la seva mort. Félicien Rops fou francmaçó i membre del Grand Orient de Belgique.\nFont: En català: Félicien Rops (1833-1898) - En castellano: Félicien Rops (1833-1898) - In english: Félicien Rops (1833-1898) - Altres: Félicien Rops (1833-1898)\nPeter Leonard Leopold Benoit dit Peter Benoit (Harelbeke, 17 d'agost 1834 - Anvers, 8 de març 1901) va ser un compositor flamenc. El seu pare, organista d'Harelbeke, va donar-li la base essencial de la seva educació musical. El 1851 va començar a estudiar composició al Conservatori de Brussel·les amb François-Joseph Fétis. El 1854 va obtenir un primer premi de composició i d'harmonia. Al 1957 va obtenir el primer premi del Prix de Rome (Bèlgica) per a la seva cantata Le meurtre d'Abel, un fet que li va permetre l'any següent fer un viatge a Alemanya durant el qual va visitar Colònia, Bonn, Leipzig, Dresden, Berlín i Munic. En aquest període va compondre moltes obres i també va escriure un assaig, L'École de musique flamande et son avenir (trad.: L'avenir de l'escola de música flamenca) en una època en la qual l'ensenyament en neerlandès estava prohibit. El 1867 va ser nomenat director de l'orquestra del teatre les Bouffes-Parisiens on Jacques Offenbach n'era l'aleshores director. En tornar a Bèlgica, va ser nomenat director de l'Escola Flamenca de Música d'Anvers on va tenir, entre altres alumnes, a Emile Wambach. Va morir el 1901 a Anvers. En honor i en memòria de Benoit, l'escola de música de la seva ciutat natal va batejar-se amb el nom de Stedelijke Muziekschool Peter Benoit.\nD'acord amb l'esperit romàntic, propagat pel seu admirat Richard Wagner, volia crear una música que representés l'esperit i la natura del poble flamenc. Va esdevenir així un exponent del moviment europeu del nacionalisme musical belga, tal com Wagner ho era a Alemanya, Sibelius a Finlàndia, Smetana a Txèquia, el Grup dels Cinc a Rússia i molts altres. A banda de músic, va ser escriptor amb nombroses publicacions al seu nom, sovint polèmiques i marcadament nacionalistes. Durant tota la seva vida, va obrar en favor de l'ensenyament en neerlandès, per una música religiosa en la seva llengua vernacular, per a una òpera flamenca, per a teatres musicals populars a les petites ciutats, per a un festival i per a la col·laboració cultural amb els Països Baixos. Aquestes idees no van agradar al govern d'aleshores ja que odiaven l'estat veí del qual acabaven de escindir-se només quatre anys abans el naixement de Benoit (1830). El seu llenguatge musical, proper al simbolisme, anhelava una música identitària, diferent de la francesa o alemanya, un somni que no va realitzar, car les seves obres millors no són gaire més flamenques que franceses o alemanyes. El seus oratoris més importants són De Schelde (l'Escalda) i Lucifer, aquest darrer va ser una desfeta total quan es va produir a Londres al 1888.\nFont: En català: Peter Benoit (1834-1901) - En castellano: Peter Benoit (1834-1901) - In english: Peter Benoit (1834-1901) - Altres: Peter Benoit (1834-1901)\nAmb Benoit explorarem un moviment artístic característic del segle XIX, el simbolisme. La seva música explora el terreny de la imaginació i de la literatura fantàstica. El seu món oníric porta per nom Symphonic Tale o Conte simfònic per a flauta i orquestra. Datada del 1865, és una història musical certament original on la flauta, instrument relegat a un protagonisme escàs durant la segona etapa del romanticisme, es desdibuixa i construeix un espai singular en sí mateixa. Els comentaris en el llibret de la edició on trobarem aquesta peculiar obra expliquen el següent:\n"El moviment d'obertura, Will-o'-the -Wisps, se'l va descriure, en el seu moment, com a una contínua successió de cadències fetes a mida. Basada en dos temes principals, el primer un motiu scherzo nerviós i fogós introduït per l'orquestra i després assumit i ampliat per l'instrument solista en la seva primera aparició. La segona és una melodia més cadenciosa en Sol major. El moviment central lent, Melancholie, comença amb un tema en solitari per a trompa, que varia amb l'entrada de la flauta. El final, Will-o'-the-Wisps és una dansa semblant al moviment d'obertura en una dualitat temàtica que transcorre de Mi menor a Mi major."\nL'obra en el seu conjunt , tot i que mai gaudir de gran popularitat, és una contribució molt original a la rara i exclusiva literatura romàntica per a flauta. Es va estrenar, conjuntament amb el seu concert de piano, el 16 de febrer de 1866 en un acte organitzat pel mateix Benoit a la Reial Associació d'Art d'Anvers. Els solistes van ser la pianista Sophie Dumont i el flautista Jan van Dumon, professor del Conservatori de Brussel·les. Introduirem el concert amb la Obertura Le roi des AlIlnes, una de les seves òperes còmiques que va estrenar el 1859. Majestuosa, és una melodia alegre i basada en dos temes i té un marcat accent juvenil que, en el seu cas, coincideix amb l'edat de composició la va escriure quan només tenia 25 anys. Introduïm-nos per un dia en la màgia del simbolisme i explorem-ne un dels seus arguments artístics, el de la música de Peter Benoit!\nINTÈRPRETS: Gaby van Riet (flute); Royal Flanders Philharmonic Orchestra; Frederic Devreese\nAMAZON: Benoit: Piano Concerto / Flute Concerto\nIMSLP: Peter Benoit (1834-1901)\nSPOTIFY: Peter Benoit – Benoit: Piano Concerto / Flute Concerto\nAnònim 26 de novembre de 2013 a les 12:12\nEl Yuli 3 de juny de 2018 a les 18:56\nHol amigo, podrias subir el disco completo junto con el concierto para piano ??? de ante mano gracias.\nAnònim 10 de juny de 2018 a les 9:42\nEl Yuli 11 de juny de 2018 a les 0:41\nmuchisimas gracias me hichistes el dia este concierto para piano de Benoit es uno de los mas hermosos que he escuchado junto con el no.2 de Brull :)


per Estefanía del Río darrera modificació 22/11/2010 11:34\nAmb l’organtizació de tres actuacions que es desenvoluparan per municipis de la comarca.\nEl Consell Comarcal de l’Alta Ribagorça a través del SIAD (Servei d’Informació i Atenció a les Dones) celebrarà el Dia Internacional contra la violència de gènere amb l’organtizació de tres actuacions que es desenvoluparan per municipis de la comarca.\nAquestes actuacions començaran, el proper dissabte 27 de novembre amb un espectacle de contes sobre dones però que no només està dirigit a elles. El conta contes es farà a les 20 hores a la Grantxa d’Erill.\nEls actes continuaran el dijous 2 de desembre amb un taller dirigit a pares i mares que es farà a la Biblioteca del Pont de Suert. El taller començarà a les 15’15 i el seu títol és “Ni prínceps blaus ni princeses promeses”.\nPer finalitzar el SIAD ha organitzat un cine fòrum que es farà a l’Espai Jove de Vilaller, situat al costat de l’escola, amb la projecció de la pel·lícula titulada “Chaos”\nEl President del Consell Comarcal, Joan Perelada ha manifestat, en relació als actes organitzats amb la col·laboració dels ajuntaments de la comarca i de les associacions de dones existents a la comarca, que “Aquestes actuacions pretenen sensibilitzar en relació a la violència masclista existent en la nostra societat. Un problema que malgrat els avenços obtinguts, es continua manifestant d’una forma cruent i reiterada”


Gelat artesà de vainilla amb brownie de xocolata - Recepte Alemany\nLes postres, són sens dubte, la part més esperada i la més desitjada d’un àpat.\nÉs per això, que avui us explicarem la recepta d’uns dels postres més deliciosos i apreciats, el brownie amb gelat artesà de vainilla!\nEp no t’espantis, aquests postres són molt més fàcils de preparar del que penses! A més a més, amb aquesta recepta sorprendràs a tots els amants de la xocolata i el gelat artesà.\nA continuació t’expliquem quins ingredients has d’utilitzar per a preparar la recepta per a 6 persones:\n150gr de xocolata de cobertura\n225gr de sucre en pols\nGelat artesà de Vainilla\nElaboració del Brownie amb gelat artesà\nAquest són els passos que has de seguir per fer el Brownie de xocolata i gelat artesà de Vainilla:\nPrimer de tot, cal que escalfis el forn a 200 graus i que recobreixis els motlles que utilitzaràs amb una mica de mantega.\nTot seguit, has de fondre dins d’un bol la xocolata i la mantega, nosaltres recomanem fer-ho al bany maria, tot i que aquesta tècnica demana molta cura, ja que no ha d’entrar mai aigua a la xocolata artesana que estàs desfent, si ho desitges, també ho podeu fer a cops de microones de 30 segons.\nEl següent pas que has de seguir, es separar els rovells de les clares (Ep! No les llencis, més tard les utilitzaràs) i barrejar-les amb energia amb 225gr de sucre fins aconseguir una crema homogènia. A continuació has d’afegir-hi la farina ja tamisada i les nous prèviament torcejades i barrejar-ho tot bé.\nAra és el torn de les clares que has separat prèviament, has d’agafar-les i muntar-les a punt de neu.\nUn cop estigui tot això fet, has de barrejar-ho tot bé, les clares al punt de neu i la barreja amb la mantega, la farina, els rovells i la xocolata.\nAra és el moment del fornejat, has d’agafar el motlle que prèviament hi has untat la mantega i posar-hi dins la barreja que hem preparat anteriorment. El fornejat serà dividit en dues parts, la primera part has de posar el forn a una temperatura de 200 graus i deixar-hi la massa 10 minuts, després, cal que baixis la temperatura del forn a 180 graus i deixar la massa 20 minuts més.\nUn vegada acabi el fornejat, cal que treguis la massa del forn, i que el serveixis amb una bona bola de gelat artesà de vainilla.\nEp! Un secret, si vols acabar de triomfar amb aquests postres, el que has de fer es afegir-hi xocolata desfeta al damunt, això farà que els teus convidats gaudeixin d’un experiència gastronòmica extraordinària!


Vuit claus per mantenir avui l'ocupació | Consumer\nVuit claus per mantenir avui l’ocupació\nEl treballador ha de mostrar una actitud proactiva, adaptar-se i reciclar-se a les necessitats, a més d'entendre, compartir i satisfer els objectius de l'empresa\nDins de l’entorn laboral, la principal preocupació per més de la meitat dels espanyols és la de mantenir el seu lloc de treball. En concret, conservar l’ocupació és la màxima prioritat pel 55% dels assalariats, tal com revela el Baròmetre de Clima Laboral Edenred-Ipsos, enfront d’un 33% que mostren major preocupació pel nivell salarial. Amb prop de cinc milions d’aturats i una competència laboral cada vegada més forta, s’antoja imprescindible per als treballadors potenciar determinades habilitats i actituds amb les quals intentar assegurar la seva continuïtat. En el present article es desgranen les principals claus ofertes pels experts per intentar conservar el lloc de treball i es destaquen les habilitats més demandades pels responsables empresarials.\nDiferents estudis de grans corporacions assenyalen la necessitat de mostrar una actitud positiva i proactiva en les empreses, com un dels trets més valorats avui dia per les companyies: fer front a situacions negatives amb bona actitud, encarar el treball amb positividad, bon humor i iniciativa, i traslladar-la a la resta de companys i equip. És molt important procurar destacar per la dedicació i el compromís, fer valer la importància personal dins de l’empresa des d’un primer moment. En definitiva, comprometre’s amb el projecte, amb la seva evolució i desenvolupament, conèixer les seves manques i fortaleses, aportar solucions innovadores i mostrar-se obert a col·laborar en altres àrees i tasques de la companyia.\nÉs molt important procurar destacar per la dedicació i compromís\nAixí mateix, un aspecte que mai ha de descurar-se, i que reflecteix el compromís personal i la responsabilitat adquirida amb l’empresa, és la puntualitat. Els responsables estan molt atents a aquesta qüestió, especialment de cara a reunions amb els clients o respecte als lliuraments dels treballs i tasques assignades.\n2. Formació i adaptació contínua\nLa situació actual del mercat laboral obliga a mantenir una formació i especialització contínua, no solament per accedir a una ocupació, sinó també per conservar-ho. Segons l’enquesta internacional Workmonitor elaborada per l’empresa Randstad sobre les expectatives laborals dels treballadors, els que presenten un nivell formatiu alt són les que més aposten per la seva continuïtat laboral, enfront dels empleats que compten amb un nivell d’estudis baix, que alberguen més dubtes sobre el seu futur professional.\nA més, els constants canvis fruit de la contínua evolució de les noves tecnologies obliguen a actualitzar de forma permanent els coneixements en aquesta matèria. D’altra banda, una especialització contínua en àrees concretes útils per a l’empresa farà que el treballador aconsegueixi mantenir la seva posició i evolucionar conforme a les necessitats de la companyia, assegurant la seva posició indispensable en la mateixa.\nLa flexibilitat, o elasticitat, és a dir, la capacitat d’adaptar-se a diferents situacions i imprevists convertint-los en noves oportunitats, és una de les claus que més valoren avui les companyies. Tal com reflecteix un estudi d’Accenture de 2010 sobre flexibilitat laboral, el 71% dels líders empresarials consideren la flexibilitat com un aspecte fonamental al moment de decidir a quin emprat mantenir en plantilla o a qui promocionar dins de l’empresa.\nLes companyies busquen, cada vegada més, emprats amb un alt poder d’adaptació. Això és, treballadors que siguin capaços de comprendre la canviant i complexa realitat actual, ajudant a crear solucions a curt i llarg termini que donin resposta als problemes que ha d’afrontar l’empresa.\n4. Anticipar necessitats\nQuan els líders empresarials al·ludeixen a aquest concepte, destaquen que els empleats han de perseguir no solament augmentar la seva productivitat, sinó aconseguir fer-se indispensables per a l’empresa. La seva missió ha de centrar-se a saber llegir amb anticipació les necessitats de la companyia.\nLes companyies busquen, cada vegada més, emprats amb un alt poder d’adaptació\nAportar noves idees, projectes o respostes davant la canviant realitat del mercat laboral, més enllà fins i tot de les tasques específiques per les quals han estat contractats. Per a això, serà necessari conèixer en profunditat tant la companyia com als seus responsables o caps i estar al tant dels objectius perseguits.\nEntrarà així en joc el poder de decisió de l’empleat, entès com la seva capacitat per valorar les prioritats de l’empresa i prendre decisions que recolzin els objectius plantejats. El treballador ha d’ajudar en la consecució d’aquestes metes, de manera que es converteixi en una peça indispensable de l’engranatge de la companyia.\n5. Complir objectius\nConvertir-se en una peça indispensable per al funcionament de l’empresa serà la major garantia de cara a guanyar seguretat en el treball i conservar l’ocupació. Aquest procés requereix temps, dedicació i compromís, conèixer i complir els objectius, adaptar-se a les noves necessitats i adquirir nous coneixements.\n6. Autoestima i confiança\nMantenir en forma l’autoestima augmenta la productivitat. Per aquest motiu les companyies valorin la confiança que els seus empleats tinguin en les seves habilitats i destreses i la seva capacitat per defensar les seves propostes personals per solucionar els reptes futurs.\n7. Conrear les relacions\nConvertir-se en una peça indispensable per al funcionament de l’empresa serà la major garantia de cara a conservar l’ocupació\nLes empreses demanden un component indispensable per treballar en equip, la denominada intel·ligència social, això és, la capacitat de connectar d’una manera profunda i significativa amb els altres. Teixir una bona xarxa social i afectiva sempre redunda en un millor ambient laboral, la qual cosa es tradueix en una millor productivitat. Respecte als caps, convé mantenir una relació de respecte i confiança, que permeti conèixer les seves expectatives i allò que s’espera de cadascun.\nAixí mateix, en un món cada vegada més globalitzat, compartir experiències, coneixements i habilitats de diferents cultures permet un intercanvi d’aprenentatges molt valorat i necessari.\n8. Renunciar a determinades condicions laborals?\nDonada l’especial situació en la qual es troba el mercat laboral avui dia (retallades de personal, reestructuracions i acomiadaments massius), en determinades situacions és possible que els empleats hagin de replantejar-se transigir amb certes demandes de l’empresa que en altres moments resultaven impensables.\nSi l’objectiu és tractar de fer el que sigui necessari per resultar indispensable dins de la companyia, els empleats han de valorar què els compensa més. Mantenir l’ocupació a costa de reduir jornada laboral, reduccions salarials, retallades en el nombre de dies de vacances, treballar més hores extres o acceptar reubicacions temporals en altres àrees o regions, o bé renunciar a aquesta ocupació a la recerca d’altres oportunitats fora d’aquesta empresa.\ncondicions laborals conservar flexibilidad-ca ocupació proactivo-ca treball


El Turó de l'Oliva de Tarragona testimoni de la mort del P. Jaume Mir Vime – Claret Sanctus Paulus\nEl Turó de l'Oliva de…\nEl turó de l’Oliva de Tarragona ha estat notícia d’actualitat darrerament per dos motius: en primer lloc per la seva relació amb el bicentenari del Setge de Tarragona l’any 1811, i en segon lloc per la seva relació amb els fets de la persecució religiosa i guerra civil de 1936. Ens interessa la segon part, perquè aquí fou afusellat el màrtir claretià Jaume Mir Vime, que pertanyia a la Comunitat de Tarragona.\nÉs possible que el P. Jaume Mir sigui aviat beatificat. Forma part de la Causa de Tarragona formada per 147 Servents de Déu. El P. Miquel Bonjoch va preguntar a l’Associació del mencionat Bicentenari si es podia trobar el lloc del màrtirs del 36. I el van acompanyar fins al mateix lloc on van matar a Sant Jaume Hilari de la Salle, beatificat l’any 1992 i canonitzat l’any 1999. És el mateix indret on van ser assassinats molts altres presos, entre ells segurament el P. Jaume Mir, segons les referències que consten en l’Ajuntament de Tarragona.\nLes fotografies adjuntes a sota són prou clares per veure el lloc on es posaven els que havien de ser executats: hi ha un gran monument modern, ofrena de la memòria democràtica, i al costat la placa dedicada a Sant Jaume Hilari. Fa poques setmanes va morir als 102 anys el Dr. Aleu que des dels 22 havia exercit de metge forense a Tarragona. Tenia el cap molt clar i amb aquesta fotografia al davant recordava on es col·locaven els assassins, cap al mig d’aquest tram de carretera, i el seu lloc, com a metge forense, uns quants metres més amunt. El Dr. Miquel Aleu va deixar les seves memòries personals al Municipi de Constantí, d’on era fill.\nAnteriorPost anterior:Participació claretiana a les Jornades de Biblistes de l'Associació Bíblica de CatalunyaSegüentSegüent post:«Signes del Temps» entrevista a Jose A. Pagola autor del llibre «El camí obert per Jesús. Marc» editat per l'Editorial Claret


15.000 vots perquè el 2016 porti canvis.\nL’any 2015, un dels anys més electorals de la història, ha tornat a ser un any dur per molta gent de Cornellà. El 2015 ha estat l’any en que la paraula crisi ha anat essent substituïda per precarietat i això no és cap bona notícia. Tant de bo el 2016 porti canvis a millor. Tant de bo la gent de Cornellà trobem feines dignes i puguem pagar els costos dels nostres habitatges. Tant de bo recuperem unes pensions de jubilació dignes i els serveis de la llei de dependència. Tant de bo millorin les nostres escoles, la nostra sanitat i els nostres serveis bàsics. Tant de bo el nostre dia a dia deixi de ser vist com un espai de negoci i passi a ser un espai de Drets i llibertats.\nEl 2015 va acabar amb un fet insòlit a Catalunya i a Cornellà, que potser les festes nadalenques i de cap d’any van tapar una mica. Per primer cop des de 1979 a Cornellà unes eleccions no les ha guanyat el PSC. El 20 de desembre a Catalunya i a Cornellà va guanya les eleccions la Coalició EN COMÚ PODEM. Com a membres d’aquesta coalició i com a persones implicades a nivell local en el seu dia a dia, des d’ICV-EUiA agraïm el suport de les quasi 15.000 persones de Cornellà que heu votat aquesta opció. Gràcies pel suport i hi seguirem treballant.\nTreballant perquè la gent recuperi els seus drets i per enviar al PP i a Rajoy de vacances indefinides. El 20 de desembre es va votar canvi. Un canvi d’arrel, en profunditat. No qualsevol canvi, ni un canvi cosmètic, de modernitat lliberal com promet Ciutadans, ni un retorn al pragmatisme passat del PSOE. ICV i EUiA creiem que cal sumar per fer fora Rajoy. No podem acceptar que el PP és mantingui al poder, estan en joc qüestions vitals per la gent treballadora. Per això ens hem integrat a EN COMÚ PODEM i hem hagut de fer renúncies. Cal generositat per sumar, i això hauria de servir per tothom.\nEn aquests moments, EN COMÚ PODEM és la “Confluència en Majúscules”, la Gran Coalició d’Esquerres que calia fer. Una coalició de suma, amb objectius clars, i entre gent de diversos projectes polítics com ICV, EUiA, Podemos, Barcelona en Comú, o Equo. Un projecte que sobretot volia acabar amb els quatre anys de majoria absoluta del PP i el retrocés històric en drets i llibertats que ha suposat el seu govern a la Moncloa.\nEN COMÚ PODEM, i ICV-EUiA com a part de la coalició, tenim mesures pel canvi i les hem posat damunt de la taula tant a Catalunya com a l’Estat; el referèndum a Catalunya, el pla de rescat ciutadà amb renda garantida de ciutadania, la derogació de les reformes laborals, abanderar la lluita contra el canvi climàtic apostant per un sistema elèctric públic, o fer de la lluita contra les violències masclistes una qüestió d’estat.\nCal un canvi en profunditat al Govern de l’Estat i des de Catalunya hi podem aportar i molt, estan en joc la convivència, la cohesió social, la sostenibilitat ambiental, la igualtat de gènere o la pròpia democràcia. Tant de bo el 2016 sigui millor i tinguem governs de canvi tant a Catalunya com a l’Estat. Governs que defensin els drets de la gent treballadora. En definitiva, que el 2016 sigui l’any dels governs d’esquerres.\ncomuns confluències crisi eleccions generals En comú euia ICV PP precarietat


Arxius de General - Pàgina 9 de 9 - Championchip\nBy championchip, 9 anys ago 14/02/2012\nBoom de les curses populars en xifres\nSovint es parla del boom de l’atletisme popular degut a l’augment de participants a les curses de casa nostra. Per poder saber amb exactitud quin és aquest augment i en quin tipus de prova és més o menys significatiu, he fet una anàlisi del que ha succeït el darrer any (l’increment o el decrement de 145 curses de Catalunya respecte de l’any anterior), i el resultat, extret de les classificacions que es publiquen a internet, llevat d'errors o omissions, és el que es pot veure a la taula adjunta.\nBy championchip, 9 anys ago 20/01/2012\nBy admin, 9 anys ago 20/01/2012\nBy admin, 9 anys ago 12/01/2012\nCórrer maratons i llegir a Grisham\nJim Simpson és un corredor de fons de 67 anys que viatja pels EUA amb una autocaravana, les seves sabatilles esportives i un carregament de novel·les negres (sobretot, de John Grisham i James Patterson). Però a banda de llegir compulsivament, la dèria d'aquest nord-americà és córrer i acabar una marató en cada un dels 50 estats del seu país tantes vegades com sigui possible. El març de l’any passat anava ja per la vuitena volta d’aquest particular repte [segons l’article de la revista Runner’s World, on vaig descobrir la història]. (més…)\nBy championchip, 9 anys ago 11/01/2012\nBy admin, 9 anys ago 11/01/2012\nLes dones i el córrer\nLa Cursa del Barri de Sant Antoni sempre té una important participació femenina. A més a més, el més estimulant és que el percentatge de dones sobre el total és cada vegada més gran. Per posar una dada del creixement, i sense remuntar-nos a èpoques heroiques –en les quals corrien únicament quatre pioneres-, el tant per cent de dones que la van fer fa deu anys va ser del 11% i enguany ha estat el 18%. Per dir-ho d’una altra manera: enguany, s’ha multiplicat per 3 els nombre d’homes respecte dels que la van córrer fa deu anys, i el de dones s’ha multiplicat per 5. (més…)\nAquí podeu consultar els articles anteriors.\nBy championchip, 9 anys ago 01/01/2012


ETA torna a matar i descarrega 13 trets contra el regidor del PP a Zumarraga\nManuel Indiano Azaustre tenia 29 anys, era de Madrid i estava a punt de ser pare\nIndiano Azaustre va ser assassinat en l'interior de la seva botiga a Zumarraga.\nETA ha tornat a assassinar. Ahir, l'objectiu de la banda terrorista va ser el regidor del PP a la localitat guipuscoana de Zumarraga Manuel Indiano Azaustre. L'edil, tirotejat en una botiga de llepolies de la seva propietat, rebé diversos trets. En el lloc dels fets es trobaren tretze casquets de bales de dues marques diferents, per la qual cosa se sospita que hi pot haver hagut dos assassins.\nDevers les 10.20 hores del matí, un o diversos terroristes d'ETA dispararen en tretze ocasions contra el regidor popular de l'Ajuntament de Zumarraga Manuel Indiano Azaustre, que es trobava en l'interior d'una botiga de llepolies i llibres de la seva propietat situada en el carrer Filipinas.\nEl regidor tingué escorta privada posada pel seu partit fins fa uns mesos, quan se li retirà a petició seva perquè se «sentia incòmode» amb aquesta protecció, precisaren fonts del PP, fet que va ser confirmat pel departament basc d'Interior, que precisà que la víctima mai no disposà d'escortes de l'Ertzaintza o d'altres cossos de seguretat de l'Estat.\nIndiano va ser traslladat, encara amb vida, a l'hospital de Zumarraga, on ingressà amb aturada respiratòria. Minuts després, els metges certificaren la seva mort, després d'intentar reanimar-lo, sense èxit i durant vint minuts.\nEl portaveu del Govern basc, Josu Jon Imaz, confirmà que les bales que acabaren amb la vida d'Indiano varen ser dues en el seu pit i dues més a l'abdomen. No obstant això, encara no s'ha pogut confirmar el nombre de bales que assoliren el cos d'Indiano.\nTampoc no s'ha pogut confirmar pel moment si varen ser dos o tan sols un els terroristes que acabaren amb la seva vida. Els tretze casquets de bala trobats són de dues marques diferents, encara que no s'ha determinat si sortiren de la mateixa arma.


Huguet es reuneix amb representants del clúster carrosser d’Arbúcies\nPROMOCIÓ ECONÒMICA - 07/09/2007\nEl conseller d’Innovació, Universitats i Empresa, Josep Huguet, s’ha reunit avui amb representants del clúster carrosser d’Arbúcies, als quals ha mostrat la predisposició i voluntat de la Generalitat de Catalunya per col•laborar en projectes competitius i innovadors. Huguet, juntament amb l’alcalde d’Arbúcies, Roger Zamorano, i el director dels serveis territorials del departament d’Innovació, Universitats i Empresa, David Mascort, ha visitat INDCAR, una de les quatre empreses de producte final que hi ha a la població, i també ha tingut temps per reunir-se amb els representants dels comerciants, hotelers i altres establiments turístics de la comarca de la Selva.\nHuguet ha demanat “innovació i internacionalització” a les empreses carrosseres per tal de poder afrontar amb èxit la globalització del segle XXI, i ha aconsellat que aquestes treballin de forma conjunta a l’exterior. “Creiem que les empreses petites i mitjanes han de posicionar-se a l’exterior i cobrir nous mercats de forma conjunta, i aquesta és la línia que ens agradaria explorar conjuntament”, ha afirmat Huguet, unes paraules que també ha recollit el president d’INDCAR, Gaël Queralt, el qual ha assegurat que les empreses carrosseres d’Arbúcies no tenen cap altra més opció que “unir esforços si volem seguir presents en un mercat tant competitiu”.\nEl conseller ha donat la clau de l’èxit, que ha qualificat de “triple hèlix”, és a dir, la suma de recerca, tecnologia i internacionalització, juntament amb la col·laboració del món empresarial i de les administracions, tal i com ha fet l’Ajuntament d’Arbúcies a través del Pla Estratègic de la Indústria Carrossera (PEIC). També ha posat d’exemple a clústers de l’Estat Espanyol, que ja ofereixen productes de molt bona qualitat.\nEl clúster carrosser d’Arbúcies consta de 31 empreses, quatre de les quals són de producte final (autocars): Ayats, Beulas, Noge i Indcar tenen una facturació aproximada de 120 milions d’euros i una producció de 1355 autocars anuals d’un total de 4500 al conjunt d’Espanya, és a dir, un 30% de la producció total. L’exportació d’aquestes quatre empreses se centra principalment en la Unió Europea amb un 50,75% de la facturació, seguit d’un 15,75% de la resta del món.